laion/Wikipedia-Exotic huggingface dataset:
דימטינדן

דִימֶטִינְדֶן (Dimetindene) הוא אנטיהיסטמין/אנטיכולינרג. הוא אנטגון H1 סלקטיבי מהדור הראשון. דימטינדן הוא אנטגון H1 לא טיפוסי מכיוון שהוא בקושי מסוגל לחלוף על פני מחסום הדם-מוח. דימטינדן הוא גם אנטגון לקולטן M2 ומקל על תסמיני אלרגיה וגרד בעור. נרשם עליו פטנט בשנת 1958 ונכנס לשימוש רפואי בשנת 1960. דימטינדן נצרך באופן פומי, או במריחה עילית כאנטיפרוריט. הוא משמש לטיפול בגירויים מקומיים בעור, כגון עקיצות חרקים, גרד וכוויות. דימטינדן ניתן גם דרך הפה לטיפול באלרגיות, כגון קדחת השחת. הוא נרקח בדרך כלל כמלח החומצה המאלית שלו, דימטינדן מאלאט (dimethindene maleate). הוא נמכר בין היתר בשם המותג פניסטיל (Fenistil). דימטינדן מופיע גם בשילוב עם פנילאפרין בצורת תכשירים לטיפול מקומי באף (ויברוסיל), שמטרתו להקל על נזלת אלרגית, התעטשויות וגודש או גירוד באף. מדיה וקבצים בנושא דימטינדן בוויקישיתוף "Assessment of Patient Attitudes About Mometasone Furoate Nasal Spray: The Ease-of-Use Patient Survey". The World Allergy Organization Journal. 1 (9): 156–9. בספטמבר 2008. doi:10.1186/1939-4551-1-9-145. PMC 3651039. PMID 23282579. {{cite journal}}: (עזרה) "Dimetindene". Drugs.com. Noguchi S, Inukai T, Kuno T, Tanaka C (ביוני 1992). "The suppression of olfactory bulbectomy-induced muricide by antidepressants and antihistamines via histamine H1 receptor blocking". Physiology & Behavior. 51 (6): 1123–1127. doi:10.1016/0031-9384(92)90297-f. PMID 1353628. S2CID 29562845. {{cite journal}}: (עזרה) "Differential roles of M2 and M3 muscarinic receptor subtypes in modulation of bladder afferent activity in rats". Urology. 75 (4): 862–7. באפריל 2010. doi:10.1016/j.urology.2009.12.013. PMC 2871158. PMID 20156651. {{cite journal}}: (עזרה) Fischer, Jnos; Ganellin, C. Robin (2006). Analogue-based Drug Discovery (באנגלית). John Wiley & Sons. p. 547. ISBN 9783527607495. "A clinical evaluation of dimethindene". Current Therapeutic Research, Clinical and Experimental. 4: 306–9. ביוני 1962. PMID 14006402. {{cite journal}}: (עזרה) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תחנת הכוח גזר

תחנת הכוח גזר היא תחנת כוח הנמצאת בשפלה בסמוך למחצבות נשר, למפעל נשר ולמרכז טיהור שפכים איילון, בין כביש 6 וכביש 431. התחנה היא תחנה מבוססת טורבינות גז והיא אחת מתחנות הכוח הפנים-ארציות של חברת החשמל לישראל במסגרת משק החשמל בישראל. ב-2001 זכתה חברת סימנס הגרמנית במכרז לאספקת 3 טורבינות בעלות של כ-1.5 מיליארד שקלים. הטורבינה הראשונה שימשה את תחנת הכוח בחיפה, והשתיים האחרות לתחנת כוח גזר. שנתיים לאחר מכן, ב-2003 החלה חברת החשמל בשיתוף פעולה עם סימנס להסב את תחנת הכוח בגזר לתחנת כוח שתפעל על בסיס גז טבעי. ביולי 2008, באיחור של שלושה חודשים החלה לפעול תחנת הכוח בגזר. האיחור נגרם בעקבות עיכוב בהזרמת הגז ממצרים ובעקבות עיצומים שהטילו עובדי חברת החשמל שסירבו לבצע ריתוכים בצינורות המחברים את הגז הטבעי לתחנת הכוח. פחות מחמש שנים מאוחר יותר, במארס 2013, הושבתה אחת מיחידות הייצור שבה הותקנה הטורבינה של סימנס. בסופו של דבר, חברת החשמל פנתה לחברה הגרמנית, ובמאי 2015 חתמה איתה ועם חברת ENECOGEN V.O.F ההולנדית על חוזה לרכישת גנרטור חלופי ומשומש לתחנת הכוח בעלות של כ-250 מיליון שקלים. נכון ליוני 2024, פועלות בתחנה 6 יחידות ייצור: 2 יחידות טורבינות גז במחז"מ- דלק: גז טבעי, הספק מותקן כולל: 740 מגה ואט, תחילת פעילות: 2007-2008 4 יחידת טורבינת גז סילונית- דלק: גז טבעי, הספק מותקן כולל: 560 מגה ואט, תחילת פעילות: 1999 גיא מי-טל, באיחור של 3 חודשים: תחנת הכח גזר החלה לספק חשמל על גז, באתר כלכליסט, 2 ביולי 2008 הדי כהן, ‏תכנון מוטעה: פרויקט של חברת החשמל בגזר תפח ב-150 מיליון ש', באתר גלובס, 31 במרץ 2016
נילס אולף

גנרל-מיור סר נילס אולף (בנורווגית: generalmajor Sir Nils Olav) הוא פינגווין קיסרי המתגורר בגן החיות אדינבורו שבסקוטלנד. הוא משמש כקמע הרשמי של המשמר המלכותי הנורווגי, אשר בו הוא חבר רשמי בדרגת גנרל-מיור. הוא אף משמש בתפקיד קולונל המטה של המשמר. השם "נילס אולף" על התארים והתפקידים הנלווים לו, עובר בירושה בין פינגווינים קיסריים בגן החיות אדינבורו מאז 1972. מחזיק השם והדרגות הנוכחי הוא נילס אולף השלישי. בשנת 1961 ביקר המשמר המלכותי הנורווגי במצעד צבאי רב-לאומי שנערך באדינבורו. לוטננט בשם נילס אגליאן ביקר בגן החיות שבעיר, וגילה התעניינות רבה במושבת הפינגווינים הקיסריים שלו. ב-1972 חזר המשמר המלכותי לאדינבורו, והפעם, שכנע אגליאן את חבריו ומפקדיו לאמץ פינגווין אחד שיהפוך לקמע המשמר. חיילי המשמר החליטו לקרוא לפינגווין נילס על שמו של אגליאן, ואולף על שם אולף החמישי, מלך נורווגיה. הפינגווין צורף באופן רשמי למשמר המלכותי וקיבל דרגת ויסקורופורל (רב-טוראי). בכל פעם שבה המשמר חזר לאדינבורו, הלכו חייליו לגן החיות כדי לבקר את נילס אולף, ובכל פעם הוא הועלה בדרגה. ב-1987 מת הפינגווין הראשון, והמשמר אימץ פינגווין חדש וקרא לו "נילס אולף השני". הפינגווין החדש ירש את כל דרגותיו של הפינגווין הראשון. במהלך ביקור המשמר ב-2005, מונה נילס אולף לתפקיד קולונל המטה של המשמר. מדובר בתפקיד סמלי שבעבר היה מוענק בעיקר לבני אצולה. במהלך אותו ביקור, תרמו חיילי המשמר לגן החיות באדינבורו פסל ברונזה בגובה 4 מטרים של נילס אולף. פסל נוסף הוצב גם במחנה המשמר באוסלו. ב-15 באוגוסט 2008 העניק האראלד החמישי, מלך נורווגיה תואר אבירות לנילס אולף, שהפך בכך לבעל החיים הראשון שקיבל תואר אצולה נורווגי. חיילי המשמר ערכו בגן החיות טקס מכובד במהלכו העניקו לנילס אולף את התואר והקריאו מכתב ברכה מהמלך. כמה מאות אנשים התאספו לצפות בטקס. נילס אולף השני מת זמן קצר לאחר מכן, והמשמר אימץ את "נילס אולף השלישי". במהלך הביקור של המשמר באדינבורו ב-2016 הוא הועלה לדרגת בריגדיר. במהלך ביקור של המשמר ב-2023 הוא הועלה לדרגת גנרל-מיור. מדיה וקבצים בנושא נילס אולף בוויקישיתוף BBC News on his knighthood BBC News Scotsman Article with pictures "Sir Nils Olav promoted at Edinburgh Zoo". Edinburgh Zoo (באנגלית). 2023-08-21. נבדק ב-2023-08-23.
מוחמד גמודי

מוחמד א-תלילי בן עבדאללה ידוע כמוחמד גמודי (בערבית: محمد التليلي بن عبدالله;‏ נולד ב-11 בפברואר 1938) הוא אתלט תוניסאי בעבר, אלוף אולימפי (מקסיקו סיטי 1968) וסגן אלוף אולימפי (מינכן 1972) בריצת 5000 מטר, סגן אלוף אולימפי (טוקיו 1964) וזוכה מדליית ארד אולימפית (מקסיקו סיטי 1968) בריצת 10,000 מטר. גמודי נולד ב-1938 בשם מוחמד תלילי אבן עבדאללה (Mohammed Tlili ben Abdallah) בכפר סידי אייש (אנ') שבמרכז תוניסיה. עם סיום לימודיו התגייס לצבא תוניסיה ואת כל תקופת הקריירה הספורטיבית שלו (1963–1972) עשה כשהוא חייל ולאחר פרישתו מהקריירה הספורטיבית הועלה לדרגת קצין. לאחר סיום שירותו הצבאי שימש כיועץ טכני ו"צייד כישרונות" באיגוד האתלטיקה התוניסאי הלאומי. במשחקי הים התיכון שנערכו בנאפולי איטליה זכה גמודי בשתי מדליות זהב, בריצת 5000 מטר בשיא משחקים חדש של 14:07.4 דקות ובריצת 10,000 מטר בשיא משחקים חדש נוסף של 29:34.2 דקות. באולימפיאדת טוקיו זכה גמודי במדליית כסף בריצת 10,000 מטר בתוצאה שח 28:24.8 דקות, אחרי בילי מילס מארצות הברית שקבע שיא אולימפי חדש של 28:24.4 דקות ולפני רון קלארק מאוסטרליה (28:25.8 דקות). נוסף לכך, הוא עבר את שלב המוקדמות בריצת 5000 מטר אך ויתר על ריצת הגמר. בתחרות ריצת שדה בין לאומית שנערכה באוסטנדה (אנ') למרחק 12.1 ק"מ זכה במדליית ארד (37:00 דקות). במשחקי הים התיכון שנערכו בתוניס הגן על תאריו וזכה בשתי מדליות זהב בריצת 5000 מטר בשיא משחקים חדש של 14:02.2 דקות ובריצת 10,000 מטר בתוצאה של 31:01.6 דקות. באולימפיאדת מקסיקו סיטי זכה גמודי בשתי מדליות, זהב וארד. במדליית זהב בריצת 5000 בתוצאה של 14:05.01 דקות, לפני קיפצ'וגה קיינו (14:05.61 דקות) ונפתלי טמו (14:06.41 דקות), שניהם מקניה. מדליית ארד בריצת 10,000 מטר בתוצאה שח 29:34.20 דקות, אחרי נפתלי טמו (29:27.40 דקות) ומאמו וולדה אתיופיה (29:27.75 דקות דקות). באליפות הבינלאומית לריצות שדה (אנ') שנערכה בתוניס למרחק 12.1 ק"מ אותה שנה הוא זכה במדליית זהב (35:25.4 דקות). במשחקי הים התיכון שנערכו באיזמיר טורקיה זכה מדליית כסף בריצת 5,000 מטר בתוצאה של 13:40.8 דקות. באולימפיאדת מינכן זכה במדליית כסף בריצת 5,000 מטר בתוצאה של 13:27.33 דקות, אחרי לאסה וירן מפינלנד שקבע שיא אולימפי חדש של 13:26.42 דקות ולפני יאן סטיוארט מבריטניה (13:27.61 דקות). נוסף לכך השתתף בריצת 10,000 מטר אולם לאחר כ-5,000 מטר נפל לאסה וירן על המסלול וגמודי נתקל בו ונפל אף הוא. וירן התאושש מהר, חזר למירוץ ואף ניצח בו עם שיא עולם חדש של 27:38.35 דקות, אולם לגמודי לקח יותר זמן להתאושש ועד שחזר למירוץ נפתח פער של כ-100 מטר מהמובילים ולאחר שנכשל בניסיון לסגור את הפער פרש מהריצה. גמודי היה התוניסאי הראשון שזכה במדליית זהב אולימפית ומהרצים האפריקאים שסימנו את תחילתה של השליטה האפריקאית בריצות הארוכות. התוצאה אותה השיג גמודי בשלב המוקדמות של ריצת 10,000 מטר באולימפיאדת מינכן (27:54.69 דקות) נרשם כשיא תוניסיה שטרם נשבר. מדיה וקבצים בנושא מוחמד גמודי בוויקישיתוף אתר האינטרנט הרשמי של מוחמד גמודי (בצרפתית) מוחמד גמודי, באתר הוועד האולימפי הבין-לאומי מוחמד גמודי, באתר olympedia.org מוחמד גמודי, באתר התאחדות האתלטיקה הבין-לאומית מוחמד גמודי, באתר Track and Field (גברים) מוחמד גמודי, באתר sports-reference.com מוחמד גמודי, באתר britannica.co מוחמד גמודי, באתר worldathletics.org מוחמד גמודי, באתר pantheon.world ריצת הנצחון של גמודי ל-5,000 מטר באולימפיאדת מקסיקו סיטי ב-1968, סרטון באתר יוטיוב ריצת הגמר ל-5,000 מטר באולימפיאדת מינכן ב-1972, סרטון באתר יוטיוב יורם אהרוני, שיאיו של מוחמד גמודי, באתר מכון וינגייט
יצחק ברנד

הרב יצחק ברנד (נולד בכ"ד בכסלו ה'תש"ט, 26 בדצמבר 1949) הוא רב חרדי, מחבר ספרי "בריתי יצחק". נולד בציריך לזאב ולרחל, למד בישיבת לוצרן. לאחר שעלה לארץ למד בישיבת פוניבז'. לאחר נישואיו התקרב לגדולי תלמידי החזון איש ולמד במשך תקופה ארוכה בכולל פוניבז'. באותה תקופה הקים את סמינר בית יעקב "באר מרים", שמטרתו הייתה לשים דגש על הלכות הצניעות.[דרוש מקור] לאחר מכן נסע לצרפת והקים באקס-לה-בן כולל "אליבא דהילכתא". בהמשך חזר לישראל,[דרושה הבהרה] והתגורר בערד. בשנת 1980 התחיל לשמש כראש ישיבת עוד יוסף חי בשכם, לצד הרב גינזבורג[דרוש מקור]. לאחר שהישיבה עברה ליצהר המשיך ללמוד במוצב הצבאי באזור. באותו הזמן התגורר ביישוב עמנואל כדי לחזק את ההתיישבות ביהודה ושומרון. בשנת 2021 עבר להתגורר בשכונת מאה שערים בירושלים. הרב ברנד בולט בדעותיו הימניות הקיצונית, החריגות בציבור החרדי. בין השאר היה שותף בכולל "תועה בשדה" הסמוך לחטיבה המרחבית שומרון בכניסה לשכם, שהוקם זמן קצר לאחר נטישת הצבא את קבר יוסף שבעיר. ברנד עולה להר הבית ומתבטא רבות בנושא. הוא טוען שקיימת בימינו חובה הלכתית לבנות את בית המקדש השלישי ולחדש את עבודת הקורבנות. ברנד עודד ותמך באנשי ארגון 'חלמי"ש', ארגון חרדי ליישוב ארץ ישראל, שהקים מאחז ליד קריית ספר. כן תומך ב"אגודת קדושת ציון". הרב ברנד תומך בהתפקדות למפלגות חילוניות, במטרה להשמיע דרכן את דעת התורה בכל תחום. לדעת הרב ברנד אסור להתגייס לצה"ל, כי הוא צבא מקולקל שמטרתו להפוך את האדם הדתי לחילוני. הרב ברנד מתנגד באופן חריף לפאות נכריות, משתי סיבות: עבודה זרה וצניעות האישה. הוא מפרסם חוברות ועלונים בעניין. הוא מתנגד גם למכירת חמץ הנהוגה, לטענתו המוכר והקונה לא מתכוונים לכך באמת והמכירה לא חלה. לדעתו יש לאכול אך ורק חמץ שנאפה לאחר הפסח, והחמץ שנמכר אסור בהנאה כדין חמץ שעבר עליו הפסח. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הרב יצחק ברנד, בריתי יצחק - גירות, ‏בני ברק תשמב, באתר היברובוקס הרב יצחק ברנד, בריתי יצחק - עירובין, ‏בני ברק תשמ"ו, באתר היברובוקס הרב יצחק ברנד, בריתי יצחק - פסחים, ‏בני ברק, באתר היברובוקס הרב יצחק ברנד, רשפיה רשפי אש, ‏עמנואל תשס"ג, באתר היברובוקס הרב יצחק ברנד, יבום או חליצה, באתר היברובוקס ביום הראשון תשביתו, על מכירת חמץ. גרמא כמעשה, על השימוש במכשירי "גרמא" בשבת. אתר האינטרנט הרשמי של הרב יצחק ברנד עורך קדושת ציון בראיון נטול כפפות, באתר כל הזמן ישראל כהן, ‏הרב ברנד: "הכניעה לרפורמים בגלל המאבק בעולים החרדים להר הבית", באתר כיכר השבת, 20 במרץ 2016 יצחק בן זאב ברנד, דף שער בספרייה הלאומית כל הכתבות על הרב יצחק ברנד, באתר ערוץ 7 חיים פרידלנדר, לאומנים או מינים: עורך 'קדושת ציון' בראיון נטול כפפות - כל הזמן, באתר כל הזמן, ‏4 ביוני 2017 מסיבת יום הולדת השבעים למורינו הגאון שליט"א ● תמצית הדרשה - בריתי יצחק ● מאמרי הרב יצחק ברנד, באתר www.rabbibrand.022.co.il שרה גל, רב מקובל אימת השב"כ, באתר חדשות חב"ד הרב יצחק ברנד, הר מירון כן והר הבית לא?, באתר ערוץ 7, 29 באפריל 2021, שמעון כהן, עשרות חרדים ובראשם הרב ברנד עלו להר הבית, באתר ערוץ 7, 3 באוקטובר 2013 מענדל גרוזמן, ‏הרבנים שפועלים למען בנין הבית, באתר כיכר השבת, 29 ביולי 2012 הרב יצחק ברנד, ‏הרב יצחק ברנד: למה בחרתי לפעול דרך מפלגה חילונית, באתר כיכר השבת, 28 באוקטובר 2012 הרב יצחק ברנד מארגון חלמי"ש, קורא לחרדים שלא להתגייס לצה"ל, "תראו מה עשו למתנחלים, מכריחים אותם לשמוע שירת נשים"., באתר ערוץ 7, 1706 בפברואר 2013
מגזר

מִגְזָר (בלועזית סֶקְטוֹר) הוא חלק מוגדר מן הכלל (אוכלוסייה מסוימת, ענף כלכלי/תעסוקתי מסוים וכדומה). האם התכוונתם ל... חברה מגזר – מונח מתחום הדמוגרפיה, ראו דמוגרפיה: מגזר מגזרים בישראל: המגזר החרדי, המגזר הערבי כלכלה ותעסוקה תאוריית שלושת המגזרים (כלכלה) מגזר כלכלי המגזר הציבורי לעומת המגזר הפרטי המגזר הציבורי בישראל המגזר העסקי מגזר השירותים המגזר השלישי גאוגרפיה מגזרי בוקרשט – חלוקה מנהלית בבוקרשט בירת רומניה
שורש 49

שורש 49 או ג'י בּוּ (בסינית: 己部; בפיניין: Jǐ bù) הוא השורש ארבעים-ותשעה של הכתב הסיני. פירושו "עצמי", והוא אחד מתוך 31 (מתוך סך הכול 214 שורשי קאנגשי) שורשים המורכבים משלושה קווים. במילון קאנגשי יש 20 תווים (מתוך 49,030) שניתן למצוא תחת שורש זה. באסטרולוגיה הסינית, 巳 מייצג את הענף הארצי השישי ומתאים לנחש שבגלגל המזלות הסיני. במערכת המספרים הסינית המחזורית העתיקה, tiāngān, 己, מייצג את הגזע השמימי השישי. ג'י (己) הוא שם פרטי נפוץ בסין. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500–3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 49 בוויקישיתוף מאגר Unihan - U+5DF1
סניף רוכבי הלגיון המלכותי הבריטי

סניף רוכבי הלגיון המלכותי הבריטי (RBLR) הוא ארגון שהוקם ב-2004 כסניף של הלגיון הבריטי המלכותי. הארגון פועל כזרוע של ארגון צדקה התומך בחברי הכוחות המזוינים הבריטיים, בעבר ובהווה. חברי הארגון משתתפים באופן קבוע באירועי אופנוע שונים, כשהם מזוהים באמצעות תגי רוכב ייחודיים. הם ידועים בעיקר בהשתתפותם בטקסי החזרת גופות חללי צבא בריטניה. מ-2008 עד 2011, השתתפו חברי הארגון בטקסים אלה ברויאל ווטון באסט. מספטמבר 2011, הטקסים הועברו לקרטרטון, אוקספורדשייר, והארגון ממשיך להשתתף בהם. הארגון מקיים מספר אירועים שנתיים, ביניהם: "Weston Bike Night" בווסטון-סופר-מארה, עצרת שנתית, "RBLR 1000 Iron Butt Rally" – מסע אופנועים שנתי של 1,000 מייל תוך 24 שעות, המשמש לגיוס כספים עבור מבצע הפרג, וכן מסעות אופנועים לאתרים בעלי חשיבות צבאית, כגון אנדרטת הכוחות המזוינים בסטפורדשייר ואתרי קרב באירופה. הארגון זכה לתמיכה מצד אישים מפורסמים, ביניהם היילי וסטנרה וסיימון ווסטון. אתר האינטרנט הרשמי של סניף רוכבי הלגיון המלכותי הבריטי Keeling, Mark (9 בינואר 2009). "The Royal British Legion Riders Branch 2009 World Record Attempt". Motorcycle News. נבדק ב-10 ביולי 2010. {{cite news}}: (עזרה) "British Legion Riders Bike into Bassett". Wootton Bassett Chamber of Commerce. נבדק ב-10 ביולי 2010. {{cite web}}: (עזרה) Gillan, Audrey (25 בפברואר 2010). "How Wootton Bassett became the town that cried". The Guardian. נבדק ב-10 ביולי 2010. {{cite news}}: (עזרה) Deal, Paul (10 בנובמבר 2009). "Wootton Bassett sheds tears for soldiers". BBC News. נבדק ב-10 ביולי 2010. {{cite news}}: (עזרה) "Weston Bike Night - Bigger and Better for 2009". Motorcycle News. 5 במאי 2009. נבדק ב-10 ביולי 2010. {{cite news}}: (עזרה) Keeling, Mark (9 בינואר 2009). "The Royal British Legion Riders Branch 2009 World Record Attempt". Motorcycle News. נבדק ב-10 ביולי 2010. {{cite news}}: (עזרה)Keeling, Mark (9 January 2009).
Shivers

"Shivers" (בעברית: "צְמַרמוֹרֶת") הוא שיר שהוקלט על ידי הזמר-יוצר האנגלי אד שירן, מתוך אלבום האולפן החמישי שלו, =. השיר יצא לאור ב-10 בספטמבר 2021, על ידי חברת התקליטים אסיילום UK, כסינגל השני מתוך האלבום. "Shivers" דורג בראש המצעדים הן בהממלכה המאוחדת והן באירלנד, ובכך הוריד את שירו השני, "Bad Habits", מפסגות המצעדים. השיר הגיע למקום החמישי במצעד הסינגלים האוסטרלי. שירן דיבר על השיר והסביר מדוע שם האלבום הוא = במקום – כמו שחזו המעריצים; הוא הצהיר כי: "הקלטתי את האלבום וכתבתי שיר בשם "Shivers" והרגשתי ששמו של האלבום לא צריך להיות – [מינוס]". שירן כתב את "Shivers" בסוף סיבוב ההופעות "Tour ÷". לקח לו 3 ימים לכתוב את השיר, שהיה ארוך במיוחד עבורו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות. הווידאו קליפ הרשמי של השיר פורסם ב-10 בספטמבר 2021, ביחד עם "Shivers" עצמו. הקליפ כולל את אד שירן ואת השחקנית והדוגמנית האמריקאית אנה-סופיה רוב. הקליפ בוים על ידי במאי הווידאו קליפים האמריקאי, דייב מאיירס, שביים את הקליפ עבור הסינגל הקודם של שירן, "Bad Habits". נכון לספטמבר 2021, מונה הצפיות של הקליפ עומד על למעלה מ-35 מיליון צפיות. שירן ביצע את השיר בהופעה חיה בטקס פרסי המוזיקה של MTV אירופה 2021. Shivers, במסד הנתונים הקולנועיים IMDb (באנגלית) Shivers, באתר Last.fm (באנגלית) מידע על הסינגל "Shivers" באתר מיוזיק בריינז מידע על היצירה "Shivers" באתר Discogs מילות השיר "Shivers" באתר Genius סרטון השיר "Shivers" באתר יוטיוב אד שירן, סטיב מק, קאל לאבל, ג'וני מקדאיד Patrick Hosken, Ed Sheeran Is Set To Give You 'Shivers' At The 2021 VMAs, MTV News (באנגלית) Official Singles Chart Top 100 | Official Charts Company, www.officialcharts.com (באנגלית) Official Irish Singles Chart Top 50 | Official Charts Company, www.officialcharts.com (באנגלית) australian-charts.com - Ed Sheeran - Shivers, australian-charts.com wrmf, Ed Sheeran will give you the “Shivers” on September 10: “I bloody love it”, 97.9 WRMF, ‏2021-09-02 (באנגלית אמריקאית) Ed Sheeran Announces New Single 'Shivers': 'I Bloody Love It', Billboard (באנגלית) Shivers, 2021-09-10, נבדק ב-2021-09-30 Lauren Cox, Ed Sheeran channels friend Elton John in sequins and feathers, Page Six, ‏2021-09-07 (באנגלית אמריקאית) Ed Sheeran - Shivers [Official Video], נבדק ב-2021-09-30 Billboard Global 200, בילבורד, ‏2022 Hot 100 Songs, בילבורד, ‏2022 Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) Adult Contemporary Songs, Billboard, ‏2023 (באנגלית אמריקאית) "Shivers - Ed Sheeran". Deezer. נבדק ב-11 בספטמבר 2021. {{cite web}}: (עזרה) "Hot/Modern/AC Future Releases". All Access. אורכב מ-המקור ב-10 בספטמבר 2021. נבדק ב-11 בספטמבר 2021. {{cite web}}: (עזרה) "Top 40/M Future Releases". All Access. אורכב מ-המקור ב-10 בספטמבר 2021. נבדק ב-11 בספטמבר 2021. {{cite web}}: (עזרה)
ג'יפ רנגייד

ג'יפ רנגייד (באנגלית: Jeep Renegade) הוא קרוסאובר, בעל חמישה מקומות ישיבה, שמיוצר על ידי ג'יפ משנת 2014. הוא הוצג בתערוכת הרכב הבינלאומית של ז'נבה במרץ 2014 והגיע לישראל בפברואר 2016. עד שנת 2018 שווקה הרנגייד עם שני מנועי בנזין ושני מנועי דיזל. מנועי הבנזין בנפחי 1.4 ליטר המספק 140 או 170 כ"ס או בנפח 1.6 ליטר המספק 110 כ"ס. מנוע הדיזל בנפח 2.0 ליטר טורבו המספק 120, 140 או 170 כ"ס ובנפח 1.6 ליטר טורבו המספק 95 או 120 כ"ס. כל המנועים שווקו לבחירה בין תיבת הילוכים ידנית בעלת חמישה או שישה הילוכים לבין תיבת הילוכים אוטומטית בעלת תשעה הילוכים. משנת 2018 לאחר מתיחת פנים משווקת הרנגייד עם שני מנועי בנזין, שני מנועי דיזל ומנוע היברידי. מנועי הבנזין בנפחי 1.0 ליטר טורבו המספק 120 כ"ס או 1.3 ליטר טורבו המספק 150 כ"ס או 180 כ"ס. מנועי הדיזל בנפחי 1.6 ליטר טורבו המספק 120 כ"ס ו-2.0 ליטר טורבו המספק 140 או 170 כ"ס. כל המנועים משווקים לבחירה בין תיבת הילוכים ידנית בעלת שישה הילוכים לבין תיבת הילוכים כפולת מצמדים בעלת שישה הילוכים ולבין תיבת הילוכים אוטומטית בעלת תשעה הילוכים. שנה לאחר חשיפת מתיחת הפנים חשפה ג'יפ את הגרסה היברידית לרנגייד. מערכת ההנעה היברידית פלאג-אין משלבת בין מנוע בנזין בנפח 1.3 ליטר עם מנוע חשמלי, שניהם יוצרים הספק מרבי של 190 כ"ס. סוללת ליתיום-יון בקיבולת 11.4 קוט"ש המאפשרת טווח נסיעה חשמלי מרבי של 50 ק"מ. נפח מכל הדלק ירד ל-39 ליטר על מנת לפנות מקום לסוללה. ביוני 2018 חשפה ג'יפ את מתיחת הפנים לרנגייד. מתיחת הפנים כוללת עיצוב מודרני יותר לעיצוב החיצוני ובנוסף מראה רכב שטח יותר, והחלפת היצע המנועים במנועי בנזין ודיזל חדשים. בישראל הדגם משווק ברמת הגימור Latitude ומנוע בנזין בנפח 1.3 ליטר טורבו המספק 150 כ"ס ומומנט מרבי של 27.5 קג"מ, תיבת הילוכים כפולת מצמדים בעלת שישה הילוכים. התאוצה מ-0 ל-100 קמ"ש אורכת 9.4 שניות. צריכת הדלק המשולבת עומדת על 16.1 ק"מ לליטר. להלן נתוני המכירות בארצות הברית, אירופה, סין וישראל. לפני מתיחת הפנים (מבט קדמי-צדדי) לפני מתיחת הפנים (מבט אחורי-צדדי) לאחר מתיחת הפנים (מבט קדמי-צדדי) לאחר מתיחת הפנים (מבט אחורי-צדדי) הגרסה היברידית פלאג-אין מדיה וקבצים בנושא ג'יפ רנגייד בוויקישיתוף אתר האינטרנט הרשמי של ג'יפ רנגייד (באנגלית) אתר האינטרנט הרשמי של ג'יפ רנגייד (באיטלקית) Cartube, ג'יפ רנגייד נחשף בז'נבה – קרוסאובר עירוני לשטח, באתר Cartube, ‏5 במרץ 2014 רן אלקובי, סמל"ת: סיכום 2016, השקת מותג ג'יפ ודגמי 2017 החדשים, באתר Cartube, ‏17 בינואר 2021 cartube, ג'יפ חושפת גרסה היברידית פלאג-אין לרנגייד ולקומפאס, באתר Cartube, ‏20 ביולי 2020 Cartube, 2019 ג'יפ רנגייד החדש - מתיחת פנים, באתר Cartube, ‏21 ביוני 2018 Cartube, ג'יפ רנגייד 2020 החדש בישראל - מחיר החל מ-184,900 שקל, באתר Cartube, ‏2 בדצמבר 2019 Jeep Renegade US car sales figures, carsalesbase.com, ‏6 בנובמבר 2015 (באנגלית) ModelJeep Car SalesJeep Model Sales 1, Jeep Renegade European sales figures, carsalesbase.com, ‏4 בנובמבר 2014 (באנגלית) ModelJeep Car SalesJeep Model Sales, Jeep Renegade China auto sales figures, carsalesbase.com, ‏14 ביולי 2016 (באנגלית) ג'יפ רנגייד חדשה - מחירון, מבצעים והנחות על Jeep Renegade, באתר קארזון
צרטוסוכופס

צרטוסוכופס (שם מדעי: Ceratosuchops) הוא סוג של דינוזאור במשפחת הספינוזאוריים שחי בקרטיקון תחתון בבריטניה. הוא תואר ב-2021 בידי צוות פלאונטולוגים שכלל את כריס בארקר, דארן נאש ודייוויד הון. כרגע ידוע מין יחיד בסוג זה C. inferodios. פירוש שמו המדעי הוא "פני תנין עם קרניים" (שם הסוג) ו"הרון מהגהנום" (שם המין). ההולוטיפ של מין זה הוא כולל את מאובן IWCMS 2014.95.5 של קדם הלסת העליונה, IWCMS 2021.30 שכולל קדם לסת עליונה ו-IWCMS 2014.95.1-3 שכולל את קופסת המוח. כל שלושת המאובנים נמצאו בסלעי שילטון שין בתצורת וסקס. לפי המחקר שערכו מתארי המין, צרטוסוכופס היה שייך לשבט Ceratosuchopsini והיה קרוב לסוכומימוס ולריפרובנטור, דינוזאור שחלק עימו את בית הגידול. הוא חי באזור יבש למחצה באקלים ים תיכוני בסביבת נהרות. הוא ניזון מדגים ומבעלי חיים נוספים, ככל הנראה צבים ודינוזאורים קטנים. מדיה וקבצים בנושא צרטוסוכופס בוויקישיתוף צרטוסוכופס, באתר האנציקלופדיה של החיים (באנגלית) צרטוסוכופס, באתר GBIF (באנגלית) רויטרס, 9 מטרים אורך וראש "דמוי תנין": הדינוזאורים שחיו לפני 127 מיליון שנה, באתר ynet, 30 בספטמבר 2021 Barker, C.T.; Hone, D.; Naish, D.; Cau, A.; Lockwood, J.; Foster, B.; Clarkin, C.; Schneider, P.; Gostling, N. (2021). "New spinosaurids from the Wessex Formation (Early Cretaceous, UK) and the European origins of Spinosauridae". Scientific Reports. 11: 19340. doi:10.1038/s41598-021-97870-8. Naish, Darren (29 בספטמבר 2021). "Two New Spinosaurid Dinosaurs from the English Cretaceous". Tetrapod Zoology. {{cite web}}: (עזרה)תחזוקה - ציטוט: url-status (link) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
דיונון (משחק)

דיונון או הוג'ינג-הו (בקוריאנית: 오징어), הוא משחק ילדים קוריאני מרובה משתתפים. המשחק נקרא כך מכיוון שצורת מגרש המשחק שלו המצוירת על הקרקע דומה לזו של דיונון. המשתתפים במשחק מחולקים לשתי קבוצות, קבוצת התקפה וקבוצת הגנה. כשהמשחק מתחיל למגינים מותר לרוץ על 2 רגליהם בתוך שטחם, ואילו לתוקפים שנמצאים מחוצה לו מותר לקפוץ רק על רגל אחת, אך מותר להם לשים רגל אחת באזור הבטוח ורגל שנייה באזור אחר. ברגע שהתוקף מצליח לחדור לבטן של הדיונון מבלי שהמגינים יעצרו אותו, מותר לו להשתמש בחופשיות בשתי רגליו. כדי לנצח במשחק, על קבוצה אחת להכניע את חברי הקבוצה היריבה, או לדחוק אותה מחוץ ללוח המשחק. בספטמבר 2021 נטפליקס העלתה סדרת טלוויזיה הנושאת את שם המשחק. קדאווה ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
יוד (פירושונים)

האם התכוונתם ל... יוד – יסוד כימי י (יו"ד) – האות העשירית באבג'דים השמיים ובכלל זה בעברית דער יוד – שבועון ציוני ביידיש שהופיע בפולין הרוסית בשנים 1899–1902 קוצו של יוד – ביטוי יהודי המתאר עיסוק בפרטי פרטים או הקפדה על פרטים קלי ערך לכאורה קוצו של יוד (שיר) – פואמה עברית מפורסמת מאת יהודה ליב גורדון (יל"ג) יהוה – אחד משמותיו של אלוהים ושמו הקדוש ביותר על פי המסורת היהודית יוד קרת קא חזינא הכא – ניב ארמי-תלמודי שפירושו שההסבר המובא מאריך שלא לצורך אישים ששמם יוד: יאקוב יוד (אנ') – רומאניסט (בלשן חוקר השפות הרומאניות) שווייצרי ליאו יוד (אנ') – רפורמטור שויייצרי מהמאה ה-16 פליקס יוד – פעיל פוליטי בתנועת ההתנגדות הוורד הלבן ובעל חנות ספרים גרמני